ওয়েব ডেস্ক: আজ চলছে ট্যাক্সি ধর্মঘট। সকাল থেকেই রাস্তা থেকে উধাও ট্যাক্সি। বিমানবন্দর, হাওড়া, শিয়ালদা সর্বত্রই একই ছবি। চূড়ান্ত হয়রানির শিকার যাত্রীরা। সিটু সরে এলেও ট্যাক্সি ধর্মঘটে অনড়  এআইটিইউসি। ফলে ট্যাক্সি ধর্মঘটে আজ ফের হয়রানি শহরবাসীর। ভাড়াবৃদ্ধি, পুলিসি জুলুমের প্রতিবাদ-সহ  একাধিক দাবিতে আজ ধর্মঘটে পাঁচটি  ট্যাক্সি শ্রমিক সংগঠন। গতকালই অবশ্য সমস্ত ট্যাক্সিকে রাস্তায় নামার আর্জি জানিয়েছে রাজ্য সরকার।  বইমেলা ও বিয়ের মরসুমের কথা মাথায় রেখে ট্যাক্সি চালকদের কাছে সরকারের তরফে এই আর্জি জানানো হয়েছে। রাস্তায় চালকদের সবরকম নিরাপত্তারও আশ্বাস দেওয়া হয়েছে। তবে সিটু সরলেও ধর্মঘটে অনড় বাকি চারটি সংগঠন।